
Kære læserel 

Dette studiehefte er ikke blevet til i et forsøg på at proppe 
færdigsyede meninger og anskuelser ind i læseren. Det er beregnet 
som en orientering til videre dragning af konklusioner — som en 
hjælp til selvhjælp i vort forsøg på at fatte blot en smule af det, 
der kommer til os ude fra rummet. 

På grund af emnets overdådighed kan vi kun give antydninger. 
Artiklerne er kun smagsprøver på den utallige mængde proble¬ 
mer, som måske kan finde sin løsning ad kosmologisk vej. 

Venlig hilsen Gerda Rørbæk Nielsen. 


At sige, at vi lever for kommende slægtsled er 
det samme som at sige, at hele menneskehedens 
historie har udviklet sig til fordel for det sidste 
menneske på jorden. 

Når vi handler ud fra hypoteser, holder vi øj¬ 
nene åbne og vogter på nye vidnesbyrd. 

(Bertrand Russel) 

j-4vad er kosmologi? 

Da ordet: kosmologi er et relativt nyt udtryk, som endnu ikke 
har vundet indpas i videre kredse, kan det her forekomme at være 
på sin plads at forsøge en defination af det. 

Udtrykket er, som enhver kan se, udledt af ordet KOSMOS, 
som betyder ORDEN i modsætning til KAOS, som betyder UOR¬ 
DEN. Når vi derfor taler om KOSMOS, betegner vi dermed, at 
der er tale om et ordnet, samlet hele, som de fleste forstår ved 
universets opbygning og de love, der hersker i det. 

Men ordet har også en videre — eller snævrere — betydning, 
idet vi, når vi bevæger os ud fra det uendelige begreb: universet 
og „ned“ i den lilleverden, hvori vi finder atomer, molekyler, elek¬ 
troner o. s. v. opdager, at vi også der finder det ordnede hele 
som betegner et kosmos og hvor der hersker akkurat de samme 
love og principper, som vi fandt i universet. Derved får ordet 
kosmologi en meget udstrakt betydning, idet det indebærer alt, 
hvad der umiddelbart kan sanses af mennesket samt alt, hvad 
der kan findes frem til gennem videnskabelige måleinstrumenter. 
Men foruden denne eksakte betydning af ordet, findes der også en 
filosofisk, som vi — stort set — kan dele i tre dele: 

1) Empirisk (Alt, hvad der bygger på erfaring, sin egen 
eller andres). 

2) Alt, hvad der bygger på rationel tænkning, som fører 
til visdom, samt 

3) alt, hvad der bygger på intuition, som fører til erken¬ 
delse. 

Ordet kosmologi kan derfor mest enkelt oversættes som: læren 
om kosmos. 


Vi, der skal beskæftige os med kosmologi, må søge at bedømme 
i første række objektivt. Vi må ikke hverken nære de fordomme, 
åndsforskerne nærede før i tiden eller føle den passivitet og op¬ 
givelse, der helt har grebet det moderne åndsliv. 

Einstein sammenligner videnskabsmanden med detektiven, men 
erkender dog, at detektiven ved, mordet er begået, mens viden¬ 
skabsmanden selv først må begå mordet og derefter opklare det. 
I den henseende ligner vi detektiven mere end videnskabsmanden 
gør det. Vi behøver nemlig ikke at begå noget mord. Materialet 

er for hånden: hele det uendelige univers, hvor hver enkelt af os 
er som for den mindste partikel at regne. 

Uden på forhånd at vide, hvor vi ender, altså vide, hvem der 
har begået mordet, vil vi begive os ud i kosmologiens spændende 
og alsidige verden. 


PROBLEMET: 

De flyvende tallerkener 

Problemet om de flyvende tallerkeners fænomen — eller fæno¬ 
mener — optager stadig flere og flere mennesker. Og stadig flere 
og flere mennesker stiller spørgsmålet: „Hvad er egentlig alt dette 
med disse tallerkener ?“. 

Her vil vi forsøge at besvare spørgsmålet så enkelt og objektivt 
som muligt, og samtidig vil vi nøjes med at konkludere det, vi 
rent logisk kan slutte os til. 

De, der har fulgt UFO-sagen fra 1947 og op til dato, vil vide, 
at de fænomener, vi kalder „flyvende tallerkener" optræder på 
højst forskellig måde, idet deres former, deres hastighed, deres 
farver o. s. v. er meget varierende — ja, endog kan skifte hos 
det enkelte objekt fra sekund til sekund. 

Nu vælder problemerne ind over os i hurtig rækkefølge. Tekniske 
kapaciteter jorden over forsøger at give os en forklaring: Farve¬ 
ændringer hænger sammen med accelerationen — et tallerken¬ 
formet objekt vil i en vis vinkel se ud som cigarformet o. s. v. 

Tilbage står det uforklarlige fænomen, som den enorme accele¬ 
ration er i sig selv. 

Lad os et øjeblik vende os til vor egen jord og vore egne frem- 
drivningsmidler. Vi vil da se, at intet jordskabt fænomen er i 
besiddelse af de egenskaber, der gør et UFO i stand til at stoppe 
brat op midt i en afsindig fart, dreje i en vinkel på 90 grader og 
fortsætte med enorm hastighed. 

Et andet uforklarligt fænomen er UFOernes lydløshed. Ved de 
fleste observationer verden over karakteriserer den samme mangel 
på lyd de samme fænomeners optræden. Herfra udskiller sig et 
mindre antal observationer, der beretter om svag syngen eller susen 
fra objektet. 

Da vi nu ad rent logiske tankebaner har fundet frem til, at 

objekterne ikke kan være jordskabte fænomener, kommer vi til 
spørgsmålet: Hvad er de da? 

Det logiske svar vil være, at når disse objekter ikke er fremstil¬ 
let her på jorden, må de være fremstillet udenfor jorden. Og når 
de er fremstillet et andet sted end på jorden, så må der også være 
nogen, der har fremstillet dem. 

Set fra det punkt, hvortil vi nu er nået, kan det være ligegyldigt, 
om vi antager, de kommer fra een enkelt planet eller fra mange 
forskellige, og om vi mener, de er ubemandede eller bemandede. 
Tilbage står det faktum, at de er her i vor atmosfære, at vi ser 
dem i deres mange forskellige former, farver og hastigheder og at 
vi derfor må komme til den konklusion, at der står intelligenser 
— eller mennesker — bagved deres tilsynekomst. 

Dette resultat af vore undersøgelser fører os ud på dybt vand. 

Der er, meget groft karakteriseret, to sider ved UFO-sagen. 
Begge disse er sprængfyldt med: hvorfor. Den ene side er den 
tekniske, som lægger an på at klargøre alle de påpegede fænome¬ 
ner ved UFOernes tilsynekomst. Den anden side forsøger på at 
vandre videre ad den vej, vi nu er slået ind på med konklusionen 
om intelligenser, der står bag UFOernes tilsynekomst i vor atmos¬ 
fære. Begge disse sider er fyldt med dyb mystik, men inden man 
kan håbe på at nå frem til et reelt resultat i denne vanskelige 
sag, må de to sider vendes mod hinanden og betragtes under eet. 

Det ville være et selvbedrag at betragte UFOerne som noget 
enestående uden mening og sammenhæng med universet. Men denne 
sammenhæng kommer først i det øjeblik vi erkender, at der står 
tænkende væsener bagved objekterne, som har skabt dem og har 
deres grunde til at sende disse obj. ned i jordens atmosfære. Ligesom 
det må blive teknikernes opgave at fordybe sig i, hvorledes et rum¬ 
skib kan konstrueres efter disse fremdrivningsprincipper, må der 
også være folk, der tager den opgave på sig at forsøge at klargøre 
baggrunden for objekternes fremtræden i vor atmosfære. Men disse 
to sider af UFO-forskningen må ikke tabe hinanden af syne. Et 
fremskridt på det ene felt kan betyde løsning på det andet. 

Når man ikke føler sin viden tilfredsstillet ved konstateringen af, 
at tænkende væsener har skabt disse objekter, vil man forme sit 
næste spørgsmål således: Er disse væseners åndelige udvikling på 
højde med deres tekniske? At svare på dette spørgsmål bringer en 
del vanskeligheder, men når vi nøjes med konstateringen af, hvad 
vi ved, bliver resultatet af vor tænkning den, at dersom disse væ¬ 
sener var os fjendtlige, ville de forlængst have knust os, idet vi 






4 


KOSMOLOGI 


må regne med, at de — på grund af deres fabelagtige tekniske 
kunnen — har magt til det. Når de ikke kommer for at gøre os 
fortræd, kan vi deraf udlede, at de må stå på et temmeligt højt 
åndeligt standpunkt, idet erobringstrangen og det magtbegær, som 
plager vore jordiske regeringer, tilsyneladende er et overstået sta¬ 
dium hos disse intelligenser. 

Når deres udvikling er så langt højere end vor, så ligger det 
lige for at undersøge, hvorfor. I denne undersøgelse, som ikke er 
så ligetil en sag, gælder det om at afkaste gamle fordomme og 
vanetænkninger, fordi der endnu ikke er gået tradition i UFOerne. 
For første gang i vor tidsalder kommer disse objekter til syne i 
så stort et antal, at millioner af mennesker over hele vor klode har 
set dem. For første gang i vor civilisations historie er vi nået til 
et udviklingspunkt, da vi både ad videnskabelig og filosofisk vej 
har en lillebitte chance for at fatte det umådeligt store, som disse 
objekter kan indebære. Men skal vi gøre os blot et minimalt håb 
om at nå til et resultat af vore undersøgelser, må vi undersøge 
utraditionelt og se på såvel vor egen verden som på universet i 
sin helhed med nyfødte øjne. 

Vi må søge at forstå enheden i universet i relation til den fysiske 
fænomenernes verden, hvori vi lever vort dagligliv. Vi vil med 
vore undersøgende blikke trænge ud i det vide univers såvel som 
ind i elementarpartiklernes komplicerede verden. Hvad vi finder 
der, vil vi altsammen forsøge at få til at stemme overens med 
menneskets plads i universet. Vi vil foretage vore undersøgelser 
med åbne, interesserede og vurderende øjne og har lov til at regne 
med at opnå et resultat, fordi vi ikke stiller med et forudfattet 
verdensbillede. 

Ser rumfolkene ud som vi? 

Idet vi vil se bort fra de kontaktberetninger, som fortæller os, 
at rumfolkene ligner os, vil vi søge at nærme os besvarelsen af 
dette spørgsmål ad helt andre veje. 

Det mest udbredte billede af verden blandt de vestlige civilise¬ 
rede folkeslag er i dag „det mekaniske 44 . Det mekaniske verdens¬ 
billede hævder, at alt kan forklares ved hjælp af bevægelse. Det 
påstår ligeledes, at al bevægelse er mekaniske love, som afføder 
mekaniske bevægelser, der igen afføder mekaniske bevægelser o. s.v. 
i een uendelighed. Spørger man de filosoffer, som vi kan takke 
denne tanke for, hvorledes universet er opstået, får vi ligeledes 
det svar, at det er opstået mekanisk, d. v. s. tilfældigt — gennem 

legemernes gensidige tiltrækning og frastødning. Dette lyder jo 
meget besnærende. 

Men der er eet klart faktum, som disse mennesker går i en stor 
bue udenom, og det er det spørgsmål, hvorledes fornuften og det, 
vi kalder følelseslivet kan forklares ved hjælp af mekaniske love. 

Dersom jeg ser på et menneskes bevægelser, kan det godt se ud 
som om dette menneske bevæger sig til en vis grad som en meka¬ 
nisk dukke. Man kan også forestille sig denne robot bevæge sig 
som følge af ydre påvirkninger, f. eks. svingnings-påvirkninger. 

Men for ethvert fornuftigt menneske er dette indlysende sludder. 
Hvorfor? Fordi du ved, du besidder følelse og fornuft, og at en 
robot ikke kan besidde disse to ting. Fordi d u selv besidder følelse 
og fornuft, går du ud fra som givet, at andre mennesker besidder 
de samme to ting. Beviset på din tro får du, når du står overfor et 
menneske, ved, at I kan udveksle „fornuftsideer" — tanker, følelser 
og (til en vis grad) stemninger. 

På trods af disse kendsgerninger lever det mekaniske univers 
videre i folks bevidsthed, fordi det er den letteste løsning for det 
menneske, der ikke ønsker at tænke for dybt over tilværelsen og 
dens gåder. 

I året — jeg tror det var 1905 — udformede Einstein sin speci¬ 
elle relativitetsteori. Den omstyrtede een gang for alle den meka¬ 
niske verdensopfattelse med dens „love for bevægelse". Hos filo¬ 
sofferne fik denne teori mærkelige følger. Den ødelagde deres 
smukt opbyggede mekaniske verdensbillede og gav det et så efter¬ 
trykkeligt skud for boven, at filosofien simpelthen gik i stå. 

Kun to filosofiske retninger overlevede dette. Den ene er den 
ortodox-religiøse, som lader hånt om både videnskab og filosofiske 
tanker, der falder uden for dens egne rammer, og har nok i at 
forklare alle fænomener ud fra biblen og de gamle kirkefædre. Den 
anden er den universelle, der benyttede Einstein som endnu et 
trappetrin mod nye regioner og erfaringssfærer, og som derfor nu¬ 
tildags er den eneste filosofi et moderne menneske kan fordybe sig 
i med udbytte. 

I barneskolen har vi lært en hel anden verdensopfattelse end den 
mekaniske. Vi lærer, at „I begyndelsen skabte Gud himlen og jor¬ 
den". Det forekommer os en noget „billig" løsning, og geologerne 
kan da også vise os lag på lag, som forklarer jordens gradvise 
vækst og udvikling gennem de forskellige tidsaldre. Alligevel fore¬ 
kommer dette, at Gud skabte himlen og jorden, mig at være en 
mere plausibel forklaring end positivisternes „mekaniske tilfældig¬ 
heder". 

Men vi er moderne mennesker og har derfor en helt anden op¬ 
fattelse af universet end de jøder, der skrev Det gamle Testamente. 
Når vi derfor skal omlægge vort verdensbillede fra at være et spil 
af tilfældigheder til at være skabt, må det ske på basis af den udvik¬ 
lingslov, Darwin udformede, og som efterhånden er gået ind i vor 
bevidsthed som et faktum. (Darwins udviklingsteori har ganske 
vist ikke vist sig at slå til i alle retninger. En revision af hans 
tanker kunne derfor på nuværende tidspunkt være nyttig). 

Bygger vi på Darwins udviklingsteori ser vi, at den udmærket 
kan stemme med den mekaniske verdensopfattelse. Men foruden 
det lærer den os een væsentlig ting: Verden er ikke færdigskabt — 
den er ikke væren, men vorden. 

Følger vi den tankebane videre, vil vi uvilkårlig spørge: Hvor 
fører udviklingen os hen? Til hvilket punkt skal vi nå? 

Dette spørgsmål kan vi, med vort nuværende tredimensionelle 
kortsyn ikke besvare, vi kan blot konstatere, at udviklingen driver 
os fremad, enten vi synes om det eller ej. 

Darwin koncentrerede sig kun om den ydre, legemlige udvikling, 
og om den organiske overgang fra en lavere art til en højere. Vi, 
der beskæftiger os med disse problemer fra kosmologisk side, har 
dog ikke lov til at glemme den skjulte verden , altså arternes indre 
vækst og udvikling. Vi må undersøge, om der virkelig sker en sådan 
indre udvikling, som løber analog med den organiske udvikling 
fra lavere til højere grader og arter. 

Irriterer man et encellet væsen ved en eller anden ydre påvirk¬ 
ning, vil man se, at det encellede væsen reagerer i et vist forhold 
til irritationen. Men fortsætter irritationen ud over et vist punkt, 
ophører reaktionerne. Det ser ud som om det encellede væsen har 
vænnet sig til påvirkningerne. Uvilkårlig vil man da spørge, hvor¬ 
ledes væsenets nervesystem kan danne en vane uden ledsagende 
tankevirksomhed? Dette har forledt visse folk, som har fordybet 
sig i denne gåde, til at tro, at der må finde en vis form for tanke¬ 
virksomhed sted i væsenet. Men naturligvis kan et encellet væsen 
ikke tænke! Derimod kan det føle. Når disse ydre påvirkninger 
danner vane, sker der blot det, at følesansen bliver afstumpet i 
denne ene henseende, akkurat som hos et menneske, der kan vænne 
sig i den grad til en vedvarende hovedpine, at smerten til sidst 
ikke længere er i stand til at nå ind til bevidstheden, skønt smer¬ 
teimpulserne vedbliver at sende de samme svingninger gennem 
nervecentret. 

Et encellet væsen er således i besiddelse af en primitiv form for 
følelsesliv. Derfor er det klart, at følelseslivet ikke har noget med 

den organiske hjerne at gøre, således som mange har forledt sig 
selv til at tro. 

Kommer vi så vidt i vore undersøgelser, vil vi — blot ved at 
iagttage vore omgivelser blandt planter og dyr — se, at jo højere 
arten er i sin udvikling, des højere former for følelsesliv findes 
der. På et vist tidspunkt i udviklingen går den primitive følesans 
over til også at indbefatte det ubevidste følelsesliv. Og går vi til 
så højt udviklede dyr som hesten og hunden ser vi, at disse ind¬ 
befatter endnu en egenskab, nemlig det bevidste følelsesliv , som 
reagerer „fornuftigt" på både ydre og indre påvirkninger. Enhver 
dame med sin elskede moppe er parat til at sværge på, at „Fido 
kan tænke“. Det ser i virkeligheden også mange gange ud, som 
om en hund kan tænke. Men en hund er bl. a. et produkt af vane 
og reagerer instinktmæssigt „fornuftigt" overfor påvirkninger. Den 
har et højt udviklet følelsesliv, men forstår ikke at stille en tanke¬ 
række op, idet dens hjerne kun latent indeholder den evne til tænk¬ 
ning, Lom vi skal endnu højere op i udviklingsgraderne for at 
finde, nemlig til mennesket. 

Hvad er da følelseslivet? 

Så primitivt stillet op som muligt, kan vi sige, at følelseslivet 
er det, hvori ånden har sit sæde. Sammenlignet med en amøbe har 
f. eks en hest et meget kompliceret følelsesliv. Deraf fremgår det 
klart, at arternes „ånd" udvikler sig analogt med den organiske 
udvikling, og jo mere kompliceret denne ånd udvikler sig til at 
blive, des mere må fornuften og tanken træde til som regulerende 
faktorer. 

Kan den åndelige udvikling da ikke forklares ved de mekaniske 
love om bevægelse? 

Det kan den ikke af den simple grund, at det meste af, hvad 
der vedrører følelseslivet, bevæger sig aldeles „umekanisk". Vi 
ser, hvorledes et menneske reagerer overfor ydre påvirkninger til 
en vis grad mekanisk. Men hvor kommer de indre påvirkninger 
fra, som mennesket i endnu højere grad reagerer overfor? Vi 
standser her ved årsager, vi aldrig kan få kendskab til ad meka¬ 
nisk vej. Vi er stødt på noget, som falder uden for denne verdens¬ 
opfattelse, og som derfor er nødt til at blive ignoreret, så længe 
vi går rundt med en verdensopfattelse, som ikke anerkender årsager, 
der ligger uden for bevægelsesloven. 

Dersom vi bevæger os i den mekaniske verdens tankebaner, vil 
vi gang på gang løbe panden imod muren af uforståelige kends¬ 
gerninger, der dukker frem foran os. 

En af disse uforklarlige kendsgerninger er rumfolkene. 

En af de første og største årsager til, at rumfolkenes eksistens 
bliver benægtet er, at de ikke kan forklares ud fra „loven om be¬ 
vægelse”. 

Og dog har menneskene — også i denne mekaniske tidsalder — 
tumlet med spørgsmålet om liv på andre kloder, hvilket utallige 
mere eller mindre fantasirige romaner vidner om. Men det tilfæl¬ 
dige verdensbillede aftegner „marsmænd” som fantastiske uhyrer, 
der ligner jordmenneskene så lidt som overhovedet muligt. Grun¬ 
den er let at forklare. Når alting er opstået på grund af tilfældig¬ 
heder: tiltrækning, frastødning og bevægelse, så er det klart, at 
liv, der havde gennemgået udviklingen under helt andre forhold 
end vore, ganske logisk må have frembragt væsener, der ikke kan 
have den mindste lighed med os. 

For de af os, der har undersøgt, hvorledes ånden i alt organisk 
liv udvikles fra noget lavere til noget højere, bliver spørgsmålet 
om rumfolkenes udseende løst ad logisk vej, idet vi forstår, at 
loven om udvikling forløber ens i hele universet, og idet vi erkender 
denne universelle enhed i alle ting, forstår vi også, at menneskene, 
som mennesker, maa være ens skabt, når de står på samme organiske 
udviklingstrin, som i nogn grad svarer til det åndelige udviklings¬ 
trin, som påpeget. Når rummenneskenes åndelige udvikling ligger 
et godt stykke foran vor, følger heraf, at vi endnu har lang, lang 
vej at vandre, inden vi bliver „rigtige” mennesker, og at vi skal 
vandre ad denne vej i samme organiske skikkelse, som den, hvori 
vi befinder os på nuværende tidspunkt. 

Men først når vi forlader den teori, at alt er opstået tilfældigt 
og kan forklares ved hjælp af loven for bevægelse, bliver disse 
tanker forståelige for os i al deres storhed. Uden at sætte „skabende 
magt” i stedet for „tilfældighed”, vil vi ikke kunne komme videre. 

Den moderne filosofi har vist, hvor sandt dette er. Einstein 
skuede ad videnskabelig vej ind i det guddommelige og tilkastede 
derved det moderne åndsliv en handske, som „den logiske empir¬ 
isme” ikke føler sig foranlediget til at tage op. 

Rumfolkenes tilstedeværelse gør det nødvendigt for os at tage 
handsken op, fordi vi som ufologer er nødt til at betragte dette 
indviklede problem fra alle kanter. Vi vil derfor arbejde videre 
med sagen og forsøge at løfte blot en lille flig af tæppet der skju¬ 
ler universets gåder for os. 


Menneskets åndelige og materielle fremskridt er 
uløseligt knyttet sammen . (Francis Bacon) 

Denne side af KOSMOLOGI vil blive overladt til læserne seiv. 
På denne side kan der fremsættes meninger og anskuelser, der ikke 
falder alt for meget uden for rammerne af, hvad studieheftet 
ellers bringer. Problemer kan tages op til drøftelse — eller belyses. 
Det er ikke meningen, det skal være en brevkasse, men blot et 
sted, hvor læserne selv kan få lov at komme til orde. Indlæggene 
må helst ikke overstige 400 ord, og bedes skrevet på en klar og 
letfattelig måde. Send Deres indlæg til: 

Gerda Rørbæk Nielsen, „Kappel“, Stollig, 
pr. Aabenraa. 


GOD FORNØJELSE 


Ufolosifi er et forholdsvis nyt tidsfordriv, som er ved at vinde 
popularitet. Det er noget, der kan gøre vort undersøgelsesarbejde 
stor skade. 

En ufol osifer er en person, der prædiker og praktiserer ufolosifi. 
— Hvis han f. eks. tror, at manen er lavet af en grøn ost og astro¬ 
nomerne siger, at det er den aldeles ikke, og han så påstår, at det 
er astronomerne, der er helt forkert underrettet — så er han en 
u fol osi fer. 

Dersom store, videnskabelige kapaciteter fortæller, at der ingen 
ilt er på månen og kommer med uangribelige beviser derfor — og 
hvis han, der er fuldkommen uvidende hvad videnskab angår, in¬ 
sisterer på, at der er ilt på månen — så er han en uf olo si fer. 

Hvis han forkaster alle teorier, der ikke stemmer overens med 
hans egne ideer — så er han en ufolosifer. Eller en struds. 

(fra ORB1T). 





Gerda Rørbæk Nielsen, som forfatter og redigerer nærværende 
studiehefte, er ikke noget „navn“. Hun er husmoder — uden nogen 
eksamen og uden nogen speciel uddannelse. Men gennem årene har 
hun foretaget dybtgående studier, som omfatter historie, filologi, 
religionshistorie, kirkehistorie, litteratur og filosofi samt klassisk 
poesi. 

Trods en medfødt skepsis overfor alt, hvad der ikke umiddel¬ 
bart kan forklares, er UFO-sagen blevet af stor betydning for 
hende. Dette skyldes at hun, da UFO-sagen gik op for hende i 
al sin alvor og storhed, straks begreb, at denne sag kan blive en 
af vejene til menneskets åndelige frigørelse. Hun gør ikke krav 
på at have fundet „de vises sten“, eller på at sidde inde med den 
eneste metode til erkendelse og viden. Men hun tror fuldt og fast 
på, at den bedste måde at fatte hele UFO-problemet på går over 
vejen til forståelse af os selv, og at vi kun gennem forståelse af 
livet på jorden når til en forståelse af livet i kosmos. 

Hun er klar over, at en stor del af det hun skriver, vil kunne 
fordrejes og misforståes alt efter den indstilling, læseren møder 
med, men som hun selv siger, er det langtfra hendes hensigt at 
give „færdigsyede 44 anskuelser videre. 

Selv er hun åben og fordomsfri. Gennem sine selvstudier og 
erfaringer har fru Nielsen lært, at ingen konklusion endnu har 
vist sig at være endelig, selv om kapaciteter på det åndelige eller 
videnskabelige område har udtalt sig sikker og afsluttende om en 
sag. Hun ved, at „imorgen 44 kan være noget helt andet end i „dag 44 
og kan ligge meget langt fra „igår 44 . Livet sammen med naturen, 
som hun har levet i nær tilknytning til fra barnsben, er måske det 
der har frelst hende fra den ensporethed, der tit findes hos „læse¬ 
heste 44 . 

Vi, der har tilskyndet Gerda til at gå i gang med nærværende 
studiehefte, kan kun håbe, at hendes tanker må få vid udbredelse. 
Heftet er, som hun pointerer, skrevet for almindelige mennesker 
af et almindeligt menneke. Derfor — tag vel imod det! 

H. C. 


EFTERTRYK FORBUDT — OGSAA I UDDRAG 


Rounborg Tryk-Skive 






